《幼弟墓下》
宋代·叶茵

春到棣无色，风来松亦悲。
细看云起处，不复雁归时。
忆汝九京隔，嗟予两鬓衰。
寥寥今古意，独许杜陵知。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。